Mercenarii din gruparea Wagner susțin că nu mai luptă în Ucraina. Unde s-au regrupat
Mercenarii din gruparea Wagner operează doar în Belarus și Africa și nu mai luptă alături de armata rusă în Ucraina, au susținut aceștia într-o declarație pe rețeaua Telegram, relatează Kyiv Independent. Declarația, care a fost postată pe un canal de Telegram afiliat grupului Wagner, susținea că „nu există subalterni ai companiei nici în Rosgvardia (Garda Națională a Rusiei), nici în rândurile Ministerului rus al Apărării și nici în altă parte”.